b'\n_START_ARTICLE_\nInstitut Europeu d\'Innovaci\xc3\xb3 i Tecnologia\n_START_PARAGRAPH_\nInstitut Europeu d\'Innovaci\xc3\xb3 i Tecnologia (en angl\xc3\xa8s: EIT European Institute of Innovation and Technology) \xc3\xa9s un projecte tecnol\xc3\xb2gic de la Comissi\xc3\xb3 Europea per fomentar l\'excel\xc2\xb7l\xc3\xa8ncia en mat\xc3\xa8ria d\'ensenyament superior, recerca i innovaci\xc3\xb3 dintre de la Uni\xc3\xb3 Europea (UE). Es va establir l\'11 de mar\xc3\xa7 de 2008. _NEWLINE_Existeix tamb\xc3\xa9 un centre EIT que es troba a R\xc3\xadmini, It\xc3\xa0lia.\n_START_SECTION_\nHist\xc3\xb2ria\n_START_PARAGRAPH_\nL\'Institut Europeu d\'Innovaci\xc3\xb3 i Tecnologia va n\xc3\xa9ixer per una proposta de la Comissi\xc3\xb3 Europea per al Consell Europeu que es va adoptar el 22 de febrer de 2006 i es va portar a terme en el marc de l\'Estrat\xc3\xa8gia de Lisboa per al creixement i l\'ocupaci\xc3\xb3. Permet la integraci\xc3\xb3 entre l\'educaci\xc3\xb3 superior, la recerca i la innovaci\xc3\xb3 amb l\'objectiu de reduir el d\xc3\xa8ficit d\'Europa en mat\xc3\xa8ria d\'innovaci\xc3\xb3, donant com a sup\xc3\xb2sit que aquest \xc3\xa9s un factor important per al creixement, la competitivitat i per tant el progr\xc3\xa9s social del segle XXI. _NEWLINE_Les principals ciutats candidates a la seu van ser Viena / Bratislava, Wroc\xc5\x82aw, Jena, Budapest, Sant Cugat del Vall\xc3\xa8s. Budapest va ser escollida el 18 de juny 2008 i la seu es va establir a l\'abril de 2010.\n_START_SECTION_\nObjectius\n_START_PARAGRAPH_\nL\'EIT pret\xc3\xa9n ser un \xc3\xb2rgan lleuger, flexible on es formaran llicenciats, doctors, es practicar\xc3\xa0 la recerca i la innovaci\xc3\xb3, tant en \xc3\xa0mbits estrat\xc3\xa8gics com a la gesti\xc3\xb3 cient\xc3\xadfica i d\'innovaci\xc3\xb3. _NEWLINE_Un dels objectius marcats \xc3\xa9s poder competir amb altres complexos tecnol\xc3\xb2gics com l\'Institut Tecnol\xc3\xb2gic de Massachusetts (MIT), dels quals fins a 61 membres d\'aquesta instituci\xc3\xb3 han rebut el Premi Nobel. De fet, la Uni\xc3\xb3 Europea va aconseguir el 19% d\'aquests premis, durant els anys 1995 i 2004, mentre que durant 1901 i 1950 van aconseguir fins al 73%. Tamb\xc3\xa9 la situaci\xc3\xb3 internacional est\xc3\xa0 canviant i pret\xc3\xa9n servir de compet\xc3\xa8ncia al desenvolupament continu de l\'\xc3\x8dndia i la Xina. S\'estima que la Xina produeix actualment m\xc3\xa9s graduats en matem\xc3\xa0tiques, ci\xc3\xa8ncia i tecnologia cada any que tota la UE.\n_START_SECTION_\nCaracter\xc3\xadstiques\n_START_PARAGRAPH_\nLa Comissi\xc3\xb3 va plantejar per a l\'EIT una estructura de tipus "mixt", amb una "Junta de govern" de car\xc3\xa0cter aut\xc3\xb2nom de la que dep\xc3\xa8n una xarxa de comunitats de coneixement, repartides per tota la UE, encarregades de les activitats d\'investigaci\xc3\xb3 en una desena d\'\xc3\xa0mbits estrat\xc3\xa8gics interdisciplinaris. _NEWLINE_La Comissi\xc3\xb3 va manifestar que seria preferible una xarxa integrada per les institucions existents a la creaci\xc3\xb3 d\'una nova. L\'IET va instaurar una "etiqueta" com a distintiu de la innovaci\xc3\xb3 europea. El projecte va sorgir en un moment en qu\xc3\xa8 el pressupost cient\xc3\xadfic europeu per al per\xc3\xadode 2007-2013 estava encara en plena discussi\xc3\xb3.'